|  |
| --- |
| Mødedato: 18. februar kl. 08.15-10.00  Mødested Aarhus: Bygning 1611, lokale 121 B  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP medlemmer: Kirsten Beedholm, Christina Catherine Dahm, Jesper Østergaard Hjortdal, Michael Væth  Studerende medlemmer: Camilla Kjær, Sandra Ileby Rokkedrejer, Lotte Stentoft Dahl, Camilla Rahbek Lysholm Bruun  **Studerende suppleanter:** Anne Thomasen  HE Studier: Helle Bønsøe Nielsen, Mia Schou Johansen, Julie Nøjsen Fallesen  Afbud: Kasper Linding Dyrehauge, Annelise Norlyk, Christian Haurdahl Jentz, Nina Broni Andersen |

**1. Beslutning: Dagsorden**

Studienævnet godkendte dagsorden

**2. Beslutning: Referat**

Studienævnet godkendte referatet af studienævnsmødet den 25. januar 2019 samt referatet fra det konstituerende studienævnsmøde den 25. januar 2019

# 3. Beslutning: Studentersager

## **Sager til behandling**

Sag 1 Studienævnet imødekom ansøgningen om 5. prøveforsøg

## **Orientering om sager afgjort mellem studienævnsmøder**

Studienævnet havde ingen spørgsmål til sager siden sidst.

**4. Beslutning: Studieordningsændring: omfang på skriftlig opgave på kurset Projektledelse og planlægning af empiriske projekter**

Kursusansvarlig Christina Dahm forklarede kort om baggrunden for forslaget. Studienævnet vedtog studieordningsændringen.

Studienævnsnæstformanden opfordrede til, at kursusansvarlige i fastsættelsen af max. antal anslag husker at indtænke om der i opgaven indgår mange tabeller og figurer.

**5. Beslutning: Godkendelse af obligatoriske øvelser**

Studienævnsformanden fulgte op på studienævnets kommentarer til valgfagspuljen:

* 2/3 af 5 ECTS valgfag placeres først på semesteret
* Der er kommet afklaring på sideantal på skriftlige øvelser
* ’Sygeplejefaglig ledelse’ kunne godt ændres til en generelt ledelsesfag, men så bliver det ikke med nuværende kursusansvarlig, der netop underviser i sygeplejefaglig ledelse. Kursusansvarlig er i gang med at re-designe kurset i samarbejde med CESU og arbejder desuden videre med at inddrage de eksterne undervisere som cases/eksempler fra praksis.
* På valgfaget ’Pædagogik’ er der taget højde for, at de studerende får tid til at arbejde med øvelserne i undervisningen.
* Kun ét kursus har meldt ind, at det kan ændre øvelsen fra en gruppe-øvelse til en individuel øvelse.

En studerende bemærkede endnu en gang at det var ærgerligt, at ’Videregående statistiske metoder’ ikke udbydes til efteråret. Forklaringen er, at instituttet på nuværende tidspunkt ikke har ressourcer til at udbyde et valgfag i videregående statistik.

Studienævnet godkendte øvelserne i valgfagspuljen.

**6. Drøftelse: Internationalisering**

Studienævnsformanden indledte med en kort baggrund for drøftelsespunktet. Internationalisering er et strategisk udviklingspunkt på fakultetet og har bl.a. været drøftet i instituttets Advisory Board. Drøftelsen i Advisory Board var opdelt i ”hvorfor internationalisering?” og ”hvordan internationalisering?”. Studienævnsformanden lagde op til, at studienævnet - med afsæt i notatet fra mødet i Advisory Board - drøftede hvilke former for internationalisering, som er relevante for de sundhedsvidenskabelige kandidatuddannelser.

Studienævnet drøftede hvilken type internationalisering uddannelserne kunne være interesserede i:

* De studerende skal nå rigtig meget på 2 år. Derfor skal vi være meget bevidste om hvilke fordele og ulemper der kan være i internationalisering for uddannelserne under dette studienævn.
* På 2-årige kandidatuddannelser kan det være svært at finde luft til internationalisering i form af udlandsophold. De studerende, der har familie og børn, vil sjældent kunne tage af sted og i givet fald kun i kortere tid. Internationalisering i form af undervisning på engelsk er heller ikke oplagt i studienævnets optik. Formålet med kandidatuddannelserne er primært at uddanne til det danske sundhedsvæsen.
* Studienævnet finder det mest relevant at arbejde med internationalisering i form af øget samarbejde med universiteter i udlandet, særligt omkring online læringsrum. Sundhedsvæsenets organisering er ofte meget landespecifik, hvilket der kan ligge god læring i at få indblik i. Hvis samarbejdet skal foregå online eller i form af en uges udveksling, hvor de studerende samarbejder om projekter, så er det nødvendigt at definere én specifik uge hvor samarbejdet kan finde sted, f.eks. i løbet af 3. semester. Hvis uddannelserne skal arbejde videre med denne type internationalisering er det nødvendigt at få et overblik over eventuelle relevante samarbejdspartnere. Det vil formentligt være universiteter i Norden og i Holland. Tromsø Universitet har netop henvendt sig til Institut for Folkesundhed.
* Internationalisering i form af Summer University vil også være relevant for de studerende på uddannelserne under studienævn for sundhedsvidenskab

Studienævnsnæstformanden kunne fortælle, at der på rehabiliteringskurset på SFK har været en hollandsk gæsteforsker, og at det var spændende og lærerigt at høre om, hvordan der arbejdes med rehabilitering i Holland.

Uddannelsesleder Jesper Hjortdal kunne fortælle, at der også har været engelske undervisere på besøg på kandidatuddannelsen i optometri og synsvidenskab, og at nogle studerende har været i England for at indsamle data.

**7. Orientering: statusrapport 2018**

Studienævnsformanden orienterede kort om handleplanen (første del af statusrapporten) besluttet på statusmødet 2018. Studienævnet talte kort om undervisningsevaluering, herunder svarprocenter, kvalitetssikring, tekniske muligheder.

**8. Gensidig orientering:**

* 1. **Studienævnsformanden**
  2. **Studienævnsnæstformand**
  3. **Uddannelsesledere**

Jesper Hjortdal fortalte om en ”spøgelsesstuderende”, der startede på kandidatuddannelsen i optometri og synsvidenskab i efteråret 2017. Vedkommende deltager ikke i undervisningen, men dukker op til eksamen. Den studerende skal nu til at skrive speciale, hvilket i uddannelsens øjne er problematisk, hvis specialet skrives inden for et emneområde, som vedkommende ikke kan dokumentere at have gennemført.

Christina Dahm orienterede om, at hun i december deltog i den mundtlige evaluering af kurset ”Neurorehabilitering” og desuden har haft et meget positivt møde på Hammel med de tre kerneundervisere på kurset samt en konsulent fra CESU.

* 1. **HE Studier og studievejledningen**

Studievejleder Mia kunne fortælle, at planlægningen af studiestarten er i gang. Studievejledningen arbejder i øjeblikket på et læringsprogram/en blackboard prøve, der kan fungere som en måde at fastholde studerende fra optagelse i juni til studiestart i september.